b'\n_START_ARTICLE_\nN\xc3\xbaria Roca Granell\n_START_SECTION_\nBiografia: inicis\n_START_PARAGRAPH_\nVa n\xc3\xa0ixer el 23 de mar\xc3\xa7 de 1972. Va estudiar l\'educaci\xc3\xb3 general a l\'Escola La Masia i arquitectura t\xc3\xa8cnica a la Universitat Polit\xc3\xa8cnica de Val\xc3\xa8ncia. Va comen\xc3\xa7ar en el m\xc3\xb3n de la televisi\xc3\xb3 de manera casual. Solia acudir a un programa de la televisi\xc3\xb3 valenciana per a recaptar fons per al viatge de fi de carrera. Es va presentar a un c\xc3\xa0sting, animada pels seus amics, i va ser triada per a posar-se davant de les c\xc3\xa0meres.\n_START_SECTION_\nCanal 9\n_START_PARAGRAPH_\nVa debutar en televisi\xc3\xb3 en 1994, en Canal 9, amb el concurs La sort de cara. En aqueixa mateixa cadena va presentar Fem tele (1998-2000).\n_START_SECTION_\nTelevisi\xc3\xb3 espanyola\n_START_PARAGRAPH_\nEn 1998, Chicho Ib\xc3\xa1\xc3\xb1ez Serrador es va fixar en ella per a presentar la segona etapa del concurs sobre el m\xc3\xb3n animal Waku Waku, de TVE, en substituci\xc3\xb3 de Consuelo Berlanga._NEWLINE_El 31 de desembre de 1999 va presentar les campanades de Cap d\'Any en TVE, al costat de Ram\xc3\xb3n Garc\xc3\xada. Tots dos presentarien la posterior gala de benvinguda al 2000, al costat d\'Andoni Ferre\xc3\xb1o i Mabel Lozano._NEWLINE_Des de llavors, la seua popularitat no ha deixat de cr\xc3\xa9ixer i la seua activitat professional ha estat molt intensa, i en els \xc3\xbaltims cinc anys ha treballat en quatre de les sis cadenes generalistes privades d\'Espanya.\n_START_SECTION_\nTelecinco\n_START_PARAGRAPH_\nTelecinco la va fitxar per a presentar Buenas Tardes (2000) i Nada personal (2001), al costat de Maribel Casany i Llum Barrera._NEWLINE_Un any despr\xc3\xa9s la van fitxar per a la reeixida s\xc3\xa8rie d\'Emilio Arag\xc3\xb3n "Javier ya no vive solo".\n_START_SECTION_\nAntena 3\n_START_PARAGRAPH_\nUn any despr\xc3\xa9s va presentar La isla de los famosos, en Antena 3, i, en 2004, UHF, en la mateixa cadena.\n_START_SECTION_\nCuatro\n_START_PARAGRAPH_\nEn abril de 2006 va ser fitxada pel nou canal de televisi\xc3\xb3 Cuatro, on va presentar el programa Nos pierde la fama. Una vegada cancel\xc2\xb7lat aqueix espai, i des del 3 de febrer de 2007, es va fer c\xc3\xa0rrec del concurs Gran Slam en la mateixa cadena._NEWLINE_Des del 13 de maig de 2007 es va fer c\xc3\xa0rrec del concurs Factor X._NEWLINE_El desembre de 2007 copresenta dos especials sobre sexe titulats El sex\xc3\xb3metro, juntament amb Josep Lobat\xc3\xb3, en el qual s\'analitzaven els h\xc3\xa0bits dels espanyols gr\xc3\xa0cies a una macroenquesta feta per l\'empresa de sondejos Opina._NEWLINE_En 2008 present\xc3\xa0 Tienes talento, programa en el qual s\'intentava buscar una estrella en qualsevol camp art\xc3\xadstic d\'Espanya, i el concurs El Gran Quiz._NEWLINE_Des de setembre de 2009 presenta el programa de decoraci\xc3\xb3 Reforma Sorpresa.\n_START_SECTION_\nR\xc3\xa0dio\n_START_PARAGRAPH_\nVa col\xc2\xb7laborar des de 2002 fins a 2007 en No somos nadie, l\'espai matinal de Pablo Motos, en M80 R\xc3\xa0dio.\n_START_SECTION_\nNovel\xc2\xb7la\n_START_PARAGRAPH_\nTamb\xc3\xa9 \xc3\xa9s autora, i el seu \xc3\xbaltim llibre, Sexual-ment, ha estat editat per Bromera.\n_START_SECTION_\nComprom\xc3\xads social\n_START_PARAGRAPH_\nCom ja va fer en 2007, N\xc3\xbaria Roca, juntament amb Andreu Palop i H\xc3\xa9ctor Faubel, va protagonitzar en 2008 la campanya d\'Escola Valenciana per a la matriculaci\xc3\xb3 dels xiquets a les escoles en valenci\xc3\xa0.'